Dirck van Baburens «Koblersken» fra 1622  
Olje på lerret  
Museum of Fine Arts i Boston.  
  
Maleriet eller en kopi av det tilhørte Johannes Vermeers svigermor og Vermeer har malt det inn som bakgrunn i to av sine malerier; «Konserten» og «Sittende kvinne ved virginal»
«Prometheus lenkes av Vulcan»  
Olje på lerret  
202 x 184 cm  
Rijksmuseum
**Dirck Jaspersz. van Baburen** (født ca. 1594/1595, død 21. februar 1624) var en nederlandsk kunstmaler og en av de ledende Utrecht-Caravaggistene som var inspirert av den italienske maleren Caravaggios dramatiske chiaroscuro-stil. Han var også kjent som Teodoer van Baburen og Theodor Baburen og gikk under kjælenavnet Biervliech (en ølflue, en som drikker mye).

Dirck van Baburen var født i Utrecht.
Den første opptegnelse hvor Van Baburen er nevnt er fra 1611 hvor han står nevnt som elev av Paulus Moreelse.

Han var i Italia første gang i 1612 og bodde i Roma fra rundt 1617 til 1620. Van Baburen var en av medlemmene av den nederlandske kunstnersammenslutningen Bentvueghels som holdt til i Roma på denne tiden.

I Italia fikk han oppdraget med å male Pietà-kapellet i San Pietro in Montorio omkring 1617, et oppdrag han utførte i samarbeid med David de Haen. Etter hjemkomsten til Nederland slo han seg ned i hjembyen hvor han delte verksted med Hendrick ter Brugghen.

Verk
----

Dirck van Baburen døde ung og man kjenner kun en håndfull av hans malerier i dag. I Roma malte han hovedsakelig religiøse motiver som «Gravleggelsen» i Pietà-kapellet – et verk inspirert av Caravaggios «Kristi gravleggelse» – som nå er i Vatikanmuseene. Fra samme periode kjennes «Kristi tilfangetakelse» som han malte for kardinal Scipione Caffarelli-Borghese og «Kristus vasker 
apostlenes føtter».

Tilbake i Utrecht blandet han stilen fra Caravaggio og Bartolomeo Manfredi til en ny sjanger som han brukte på mytologiske og historiske motiver. «Prometheus lenkes av Vulcan» er sterkt påvirket av Caravaggios «Peters korsfestelse» fra 1601.

Van Baburen var en av de første malerne som benyttet sjangermotiver som musikere og kortspillere. Et av hans best kjente verk er «Koblersken». Johannes Vermeers svigermor Maria Thins eide maleriet eller en kopi av det og Vermeer har malt det inn som bakgrunn i to av sine malerier; «Konserten» og «Sittende kvinne ved virginal».

Van Baburen malte i tillegg adskillige musikere hvor en del sannsynligvis er selvportretter da de synes å avbilde samme mann.

Referanser
----------

1. ↑   Art UK painters database, BBC Your Paintings artist-ID van-baburen-dirck-c-15951624, besøkt 9. oktober 2017[Hentet fra Wikidata]
2. ↑   Artcyclopedia, Artcyclopedia kunstner-ID baburen\_dirck\_van, besøkt 9. oktober 2017[Hentet fra Wikidata]
3. ↑   Nelson-Atkins Museum of Art, Nelson-Atkins Museum of Art person ID 7076, besøkt 9. oktober 2017[Hentet fra Wikidata]
4. ↑   Athenaeum, Athenaeum person ID 6325, besøkt 9. oktober 2017[Hentet fra Wikidata]
5. ↑   Tsjekkias nasjonale autoritetsdatabase, NKC-identifikator xx0251787, besøkt 29. januar 2023[Hentet fra Wikidata]
6. ↑   Brockhaus Enzyklopädie, Brockhaus Online-Enzyklopädie-id baburen-dirck-van[Hentet fra Wikidata]
7. ↑   Baburen, Dirck (Jaspersz.) van, oppført som Dirck (Jaspersz.) van Baburen[Hentet fra Wikidata]
8. ↑   RKDartists, rkd.nl, besøkt 27. august 2017[Hentet fra Wikidata]
9. ↑  The Procuress fra Essential Vermeer
10. 1 2 3 4 5  Dirck van Baburen[*død lenke*] i RKDs database
11. 1 2 3  «Dirck van Baburen fra History of Art». Arkivert fra originalen 20. juli 2011. Besøkt 14. mars 2012.
12. ↑  Dirck van Baburen fra Essential Vermeer

Eksterne lenker
---------------

* (en) Dirck van Baburen – kategori av bilder, video eller lyd på Commons Rediger på Wikidata

* (en) Dirck van Baburen – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** ULAN **·** NKC **·** BNE **·** KulturNav **·** Discogs
 |